Per la forma que té, podria semblar que aquest és el gràfic d'un sismògraf, l'indicador d'un tremolor de terres, i en certa manera ho és. A partir de les metadades que té en obert l'històric diari ‘New York Times’, hem buscat tots els titulars d'articles d'aquesta capçalera nord-americana en què 'Barcelona', 'Catalonia' o 'catalans' hi apareguin o hi siguin paraules clau. L'objectiu és mirar d'intuir quin impacte internacional han provocat els diferents moments de la història recent del país i de la ciutat, entreveure quan el ‘New York Times’ ha percebut un sisme a casa nostra, aprofitant que la informació digitalitzada d'aquesta publicació s'allarga fins al segle XIX.

La imatge gran, el gràfic vist des de lluny de tot el segle XX i els primers vint anys del XXI, ens dibuixa coses que ja ens imaginàvem i potser d’altres de més sorprenents. Els tres grans moments que han provocat l'atenció del ‘New York Times’ en l'últim segle són fàcilment identificables: la caiguda de Barcelona durant la Guerra Civil, els Jocs Olímpics i el referèndum de l'1 d'Octubre amb les seves conseqüències immediates. L'octubre del 2017 és el mes en què en nombres absoluts més cops s'ha parlat de Barcelona o de Catalunya als titulars del ‘New York Times’ (96), més que durant el juliol dels Jocs (71) i més que el gener del 1939 (76). 0 referències 30 60 90 1901 Barcelona 1910 Catalonia/Catalans JUL 36 -ABR 39 Guerra Civil 1950 GEN 1939 Caiguda de Barcelona JUL-AGO 1992 Jocs Olímpics 2000 OCT 2017 Referèndum 2019

L'època convulsa dels anys 30 està ben marcada, però fins i tot alguns episodis anteriors ja estaven coberts, com per exemple la Setmana Tràgica, que apareix clarament identificable. El 30 de juliol del 1909, en portada, una columna destacava que a Espanya la revolta amenaçava el rei: “La característica de la revolta a Barcelona és la fúria de les dones”, explicava el diari. A la pàgina dos, una columna escrita des de París relatava que els missatgers que havien arribat a la frontera detallaven la tragèdia que vivia Barcelona: “La sang corre per les clavegueres... hi ha violents combats a la Rambla i a la plaça Santa Anna”. 0 referències 30 60 90 1901 Barcelona 1910 Catalonia/Catalans JUL-AGO 1909 Setmana Tràgica 1950 2000 2019 30 JUL 1909 Barcelona Mob Crushed enllaç

En general, Barcelona té molt més protagonisme que el país, però hi ha dos moments en què l'interès per Catalunya sobresurt: un és òbviament l'octubre del 2017, però el 1931, sobretot al juny, el diari també va parlar molt del país. S'acabava de proclamar la República i la relació entre Espanya i Catalunya estava més que mai en qüestió. El 17 de juny el diari va publicar un breu titular: “Els catalans treballen en secret”. Explicaven que un comitè de sis persones havia marxat uns dies a algun lloc aïllat de Barcelona per preparar un esborrany de la Constitució catalana: “El lloc de la trobada és secret i només el sap el president de la Generalitat”. 0 referències 30 60 90 1901 Barcelona 1910 Catalonia/Catalans JUN 1931 La República 1950 2000 2019 17 JUN 1931 Catalans Work in Secret enllaç

Després de la Guerra apareixen també dos pics en el gràfic. Un és la vaga del tramvia. El primer gran desafiament al règim no va passar per alt al ‘New York Times’. El dissabte 24 de març del 1951, el corresponsal a Madrid publicava una columna explicant que Franco no les tenia totes amb les protestes. “El més notori de la vaga de Barcelona és que fins i tot els propietaris de les fàbriques hi han simpatitzat; no és una lluita de classes”, escrivia Sam Pope. 0 referències 30 60 90 1901 Barcelona 1910 Catalonia/Catalans 1950 MAR 1951 Vaga de tramvies 2000 2019 24 MAR 1951 Further Demonstrations Like That in Barcelona Seen... enllaç